Consiliul Local al comunei Izvoarele
Serviciul Public de Alimentare cu Apă                                                 
Str. Căminului, nr. 1
Comuna Izvoarele, jud. Teleorman 
C.I.F.  49761713

Nr. 16/10.09.2026


                                                        ANUNȚ CONCURS

Subscrisa Serviciul Public de Alimentare cu Apă al comunei Izvoarele, județul Teleorman, organizat în subordinea Consiliului Local al comunei Izvoarele, cu sediul în Str. Căminului, nr. 1, comuna Izvoarele, jud. Teleorman, C.I.F.  49761713,
[bookmark: _Hlk147413222][bookmark: _Hlk147488911]cu respectarea prevederilor H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, și prevederilor art. XXII alin. (2), alin. (3) lit. a) și alin. (6) din Legea nr. 141/2025 privind unele măsuri fiscal-bugetare, cu modificările și completările ulterioare,
[bookmark: _GoBack]organizează concurs de recrutare în data de 08.10.2026, la ora 10:00 – proba scrisă, şi în data de 14.10.2026, ora 10:00 – interviul, pentru ocuparea unui post contractual de execuție vacant, de referent (casier) debutant, studii  medii, în cadrul Compartimentului Evidență și încasare venituri, pe perioadă nedeterminată, cu durată normală de muncă de 8 ore/zi, 40 de ore/săptămână, în cadrul Serviciului Public de Alimentare cu Apă al comunei Izvoarele, județul Teleorman.

Numărul, denumirea și nivelul posturilor scoase la concurs, structurile în cadrul cărora se află acestea, precum și perioada și durata timpului de lucru și dacă se încheie pe durată determinată sau nedeterminată pentru fiecare post în parte
· Numărul de posturi: 1;
· Denumirea postului: referent (casier) debutant;
· Nivelul postului: post contractual de execuție vacant, debutant, pe perioadă nedeterminată, studii medii, absolvite cu diplomă de bacalaureat;
· Structura în cadrul căreia se află postul: Compartimentului Evidență și încasare venituri, la Serviciul Public de Alimentare cu Apă al comunei Izvoarele, județul Teleorman, organizat în subordinea Consiliului Local al comunei Izvoarele;
· Perioada: nedeterminată;
· Durata timpului de lucru: este de 8 ore/zi, respectiv 40 ore/săptămână.

Documentele solicitate candidaţilor pentru întocmirea dosarului de concurs: 
Dosarul de înscriere trebuie să conţină în mod obligatoriu documentele prevăzute la art. 35 Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare:
a)	formular de înscriere la concurs, conform modelului prevăzut la anexa nr. 2 din H.G. nr. 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate;
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	certificat de cazier judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)	curriculum vitae, model comun european;
j)	alte documente relevante pentru desfăşurarea concursului, conform condițiilor specifice.
Copiile de pe actele prevăzute mai sus se prezintă însoţite de documentele originale, care se certifică pentru conformitate cu originalul de către secretarul comisiei de concurs. 

Locul de depunere a dosarelor de concurs: 
Dosarele de înscriere la concurs se vor depune la sediul Primăriei comunei Izvoarele, judetul Teleorman din Str. Căminului, nr. 4, comuna Izvoarele, jud. Teleorman.

Datele de contact ale compartimentului resurse umane sau, după caz, ale compartimentului care asigură organizarea şi desfăşurarea concursului:
Dosarele vor fi depuse până la data de 28.09.2026, inclusiv, ora 16:00, la secretarul comisiei de concurs – dl. consilier Ghiulea Mihai – George sau, în situația lipsei sale din instituție, la dna. inspector Popa Tudora.
Informaţii suplimentare se pot obţine la sediul Primăriei comunei Izvoarele, judetul Teleorman, pe site-ul  www.comunaizvoareletr.ro sau la  sau la  numărul de telefon al instituției: 0247 333 838.

Condiţii de participare la concurs:
Concursul se organizează pentru ocuparea unui post contractual de execuție vacant în cadrul Serviciului Public de Alimentare cu Apă al Comunei Izvoarele, judeţul Teleorman. Proba scrisă și interviul se vor susține la sediul Primăriei Str. Căminului, nr. 4, comuna Izvoarele, jud. Teleorman.
A. Condițiile generale de participare la concurs:
La concursul pentru ocuparea postului contractual vacant poate participa orice persoană care îndeplinește condiţiile condițiile generale prevăzute de art. 15 din H.G. nr. 1336/2022, cu modificările și completările ulterioare, respectiv care îndeplinește conditiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, dupa cum urmează:
a)	are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b)	cunoaşte limba română, scris şi vorbit;
c)	are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d)	are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e)	îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f)	nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g)	nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h)	nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

B. Condiții specifice de participare la concurs:   
1. Studii de specialitate: 
-	studii medii, absolvite cu diplomă de bacalaureat;
2. Vechime în muncă: nu se solicită;
3. Disponibilitate pentru deplasări;
4. Cunoştinţe de operare/programare pe calculator (necesitate şi nivel): 
· Office, Excel, Word, Power Point – utilizator independent; 
5. Abilităţi, calităţi şi aptitudini necesare: 
-	asumarea responsabilităţilor;
-	capacitate de perfecționare;
-	capacitatea de a lucra în echipă;
-	aptitudini de comunicare şi control;
-	abilitatea de a planifica;
-	loialitatea faţă de interesele instituţiei.
6. Limbi străine solicitate: nu este cazul.


Bibliografia și tematica propuse în vederea participării la concursul organizat pentru ocuparea postului vacant de referent (Casier) debutant, sunt următoarele:
1.	Ordonanța de Urgență a Guvernului nr. 57/2019 privind Codul Administrativ, cu următoarea tematică:
-	Partea VI, Titlul III – Personalul contractual din autoritățile și instituțiile publice;
-	Partea VIII – Servicii publice.
2.	Legea nr. 53/2003 privind Codul Muncii, republicată, cu modificările și completările ulterioare,  cu următoarea tematică:
· Capitolul 2 Răspunderea disciplinară;
· Capitolul 3 Răspunderea patrimonială.
3.	Legea nr. 319/2006 a securităţii şi sănătăţii în muncă, cu modificările și completările ulterioare, cu următoarea tematică:  Capitolul IV – Obligaţiile lucrătorilor;
4.	Legea nr. 307/2006 privind apărarea împotriva incendiilor, cu modificările și completările ulterioare, cu următoarea tematică:
· Cap. II: Obligaţii privind apărarea împotriva incendiilor – SECŢIUNEA 6 - Obligaţiile administratorului, conducătorului instituţiei, utilizatorului şi salariatului.
5.	Legea nr. 241/2006 privind serviciul de alimentare cu apă și canalizare, republicată, cu modificările și completările ulterioare, cu următoarea tematică:
· CAPITOLUL II Autorităţi şi competenţe;
· CAPITOLUL III - Organizarea și funcționarea serviciului de alimentare cu apă și de canalizare:
· SECŢIUNEA 1 Gestiunea serviciului de alimentare cu apă şi de canalizare;
· SECŢIUNEA a 2-a Gestiunea directă.
· CAPITOLUL IV - Operatori și utilizatori;
· CAPITOLUL V - Finanțarea serviciului de alimentare cu apă și de canalizare;
6.	Legea nr. 273/2006 privind finanțele publice locale, cu modificările și completările ulterioare, cu următoarea tematică:
-	art. 30 Taxe speciale pentru funcţionarea unor servicii publice locale;
-	art. 59 Execuţia de casă a bugetelor locale.
7.	OMFP nr. 2634/2015 privind documentele financiar contabile, cu modificările și completările ulterioare, cu tematica: Anexa nr. 1 - Normele generale de întocmire şi utilizare a documentelor financiar-contabile;
8.	LEGE nr. 22/1969 privind angajarea gestionarilor, constituirea de garantii și raspunderea în legătură cu gestionarea bunurilor agentilor economici, autorităților sau instituțiilor publice, cu modificările și completările ulterioare, cu tematica – integral;
9.	Legea nr. 70 din 2 aprilie 2015 pentru întărirea disciplinei financiare privind operațiunile de încasări și plăți în numerar și pentru modificarea și completarea Ordonanței de urgență a Guvernului nr. 193/2002 privind introducerea sistemelor moderne de plată, cu modificările și completările ulterioare, cu tematica: 
· Capitolul I Măsuri pentru întărirea disciplinei financiare privind operațiunile de încasări și plăți în numerar;
·  Capitolul II Modificarea și completarea Ordonanței de urgență a Guvernului nr. 193/2002 privind introducerea sistemelor moderne de plată.

Calendarul de desfăşurare a concursului:
Concursul de recrutare va consta în trei etape: selecția dosarelor, proba scrisă și interviul.
Dosarele de înscriere la concurs se depun la sediul Primăriei comunei Izvoarele, judetul Teleorman, din Str. Căminului, nr. 4, comuna Izvoarele, jud. Teleorman, în cadrul termenului legal de la data afişãrii anunţului, respectiv, în intervalul 16.09.2026-28.09.2026, zilnic, în zilele lucrătoare, în intervalul orar: 08:00 – 16:00 (data limită și ora până la care se pot depune dosarele de concurs: 28.09.2026, ora 16:00).
Selecția dosarelor va avea loc la data de 30.09.2026, ora 10:00, la sediul Primăriei comunei Izvoarele, judetul Teleorman, din Str. Căminului, nr. 4, comuna Izvoarele, jud. Teleorman.
Proba scrisă va avea loc la data de 08.10.2026, ora 10:00, la sediul Primăriei comunei Izvoarele, judetul Teleorman, din Str. Căminului, nr. 4, comuna Izvoarele, jud. Teleorman.
Proba interviu se va susține la data de 14.10.2026, ora 10:00 la sediul Primăriei comunei Izvoarele, judetul Teleorman, din Str. Căminului, nr. 4, comuna Izvoarele, jud. Teleorman.
Dosarele de înscriere la concurs se vor depune la sediul Primăriei comunei Izvoarele, judetul Teleorman din Str. Căminului, nr. 4, comuna Izvoarele, jud. Teleorman, la secretarul comisiei de concurs – dl. consilier Ghiulea Mihai – George sau, în situația lipsei sale din instituție, la dna. inspector Popa Tudora.
Comunicarea rezultatelor la fiecare probă a concursului se realizează prin afișare la sediul la sediul Primăriei comunei Izvoarele, judetul Teleorman din Str. Căminului, nr. 4, comuna Izvoarele, jud. Teleorman, pe site-ul  www.comunaizvoareletr.ro, în termen de maxim o zi lucrătoare de la data finalizării fiecărei probe.
În conformitate cu prevederile art. 53 din H.G. nr. 1336/2022, după afişarea rezultatelor obţinute la selecţia dosarelor de înscriere, proba scrisă şi/sau proba practică şi interviu, după caz, candidaţii nemulţumiţi pot depune contestaţie la compartimentul resurse umane sau, după caz, la compartimentul care asigură organizarea şi desfăşurarea concursului, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept.
Comunicarea rezultatelor la contestațiile depuse se realizează prin afișare la sediul Primăriei comunei Izvoarele și pe pagina de internet a acesteia, la secțiunea special creată în acest scop, imediat după soluționarea contestațiilor.
	Rezultatele finale se afișează la sediul Primăriei comunei Izvoarele, precum și pe pagina de internet a acesteia, în termen de o zi lucrătoare de la expirarea termenului prevăzut pentru ultima probă. 
Informaţii suplimentare se pot obţine la secretarul Comisiei de concurs – dl. consilier Ghiulea Mihai – George, la sediul Primăriei comunei Izvoarele, pe site-ul:  www.comunaizvoareletr.ro sau la  numărul de telefon: 0247 333 838.

Serviciul Public de Alimentare cu Apă al comunei Izvoarele,
Șef Serviciu Tănase Laurențiu,

